หนูอยากทราบว่า หนูไปฉีดยาคุมแบบ3เดือนคะ ฉีดตั้งแต่วันที่3ธันวาคมคะ หลังที่ฉีดได้2วัน ประจำเดือนก้อมาคะ จนถึงวันนี้ก้อยังมายุคะ แล้วเมื่อเช้าหนูมีอะไรกับแฟนคะ หนูอยากทรายว่าจะเป้นอะไรไหมคะ แล้วหนูจะท้องไหมคะ
สวัสดีค่ะ หากได้ฉีดยาคุมกำเนิดมาตั้งแต่วันที่ 3 ธ.ค.แล้ว ยาฉีดคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.2% ค่ะสำหรับผลข้างเคียงของยาฉีดคุมกำเนิดนั้น มักทำให้เกิดเลือดออกกะปริดกะปรอย หรือในบางรายอาจทำให้มีประจำเดือนมาบ่อย หรือมีประจำเดือนมาปริมาณมากได้ แต่เมื่อฉีดต่อเนื่องไปซักระยะ ประจำเดือนก็มักจะขาดหายไปค่ะดังนั้นการที่มีเลือดออกมาตั้งแต่วันที่ 3 ธ.ค. ก็น่าจะเกิดจากผลข้างเคียงของยาฉีดคุมกำเนิดได้เ อย่างไรก็ตาม หากมีเลือดออกแทบทุกวัน แนะนำควรไปพบสูติ-นรีแพทย์ เพื่อตรวจว่าเกิดจากสาเหตุอื่นๆ หรือไม่ เช่น มีการติดเชื้อในโพรงมดลูก มีมะเร็งปากมดลูก หรือเป็นภาวะแทรกซ้อนจากการตั้งครรภ์ (แต่โอกาสที่จะตั้งครรภ์นั้นถือว่าน้อยอย่างยิ่ง) เป็นต้น หากไม่มีความผิดปกติใดๆ แพทย์ก็จะรักษาให้เลือดหยุดไหล เช่น การให้ยาคุมกำเนิดชนิดฮอร์โมนรวมทานร่วมไปด้วย เป็นต้น ไม่ควรปล่อยให้มีเลือดออกต่อเนื่อง เพราะจะทำให้เกิดภาวะโลหิตจางได้ค่ะ